
Београд, 2. новембар 2018. године	


Број:	671/1





Члановима Одбора за животну средину


и ванредне ситуације

















Поштована/и,





У договору са председником Одбора за животну средину и ванредне ситуације, господином Сашом Ђорђевићем, председником општине Гаџин Хан, заказана је Четврта седница овог одбора. На предлог чланова Зелене посланичке групе Народне скупштине Републике Србије, ова седница се одржава као заједничка седница, тако да ће бити одржана 7. новембра 2018. године, у Зеленом салону Народне скупштине Републике Србије, ул. Краља Милана бр.14, са почетком у 12. часова.





Зелена посланичка група (ЗПС) је неформална група коју чине посланици из различитих странака посвећени теми заштите животне средине. Неформална зелена посланичка група је први пут основана новембра 2009. године, а затим је обнављала свој рад у сваком следећем сазиву Народне скупштине. Након конституисања актуелног сазива, 26 посланика и посланица одазвало се позиву Београдског фонда за политичку изузетност и Центра модерних вештина, који обављају функцију Секретаријата ЗПГ, да буду чланови ове Групе.





Циљ заједничког састанка је успостављање конструктивног дијалога и сарадње доносилаца одлука на националном и локаланом нивоу у области животне средине, као и њихово упознавање са тренутним стањем преговарачке позиције за Поглавље 27.





У складу са дневним редом, који је достављен у прилогу, разматраће се препреке у спровођењу  закона из области заштите животне средине на локалу, са посебним акцентом на стање и проблеме у остваривању међуопштинске сарадње  на  локалном нивоу. 





Овај састанак је добра прилика да се размене информације о припремама локалних и националног буџета за 2019. годину, имајући у виду неопходна средства за решавање нагомиланих проблема у области заштите животне средине, нарочито у управљању отпадом, водоснабдевању и  пречишћавању отпадних вода. Такође, потребно је обезбедити и средства којима ће се унапредити кадровски, материјални и финансијски капацитети за спровођење усвојених програма и пројеката, као и за нови циклус програмирања у области заштите животне средине на свим нивоима.





Због процедуре уласка у Народну скупштину, молим Вас да своје учешће на седници потврдите до уторка 6. новембра на телефон 064/870-3337 као и електронским путем на адресу � HYPERLINK "mailto:ljubinka.kaludjerovic@skgo.org" �ljubinka.kaludjerovic@skgo.org�.





С поштовањем, 





 Секретарка одбора


Љубинка Калуђеровић














